L’Associació d’Ames de Casa de Callosa d’en Sarrià va celebrar ahir la seua tradicional festa que posa fi a un intens curs replet d’activitats. La jornada va començar amb un desdejuni a la plaça del Convent, després del qual van realitzar una cercavila pels carrers del poble, acompanyades per la banda de música, fins a arribar a l’Església, on van realitzar l’ofrena de flors a la Mare de Déu de les Injúries i, posteriorment, es va oficiar una missa.